Romina Power

**Romina Francesca Power** (født 1951) er en italiensk-amerikansk sanger og skuespiller. Hun er særlig kjent som den ene halvdelen av popduoen Al Bano & Romina Power, som hadde sine største suksesser på 1980-tallet.

## Liv
Romina Power er den eldste datteren til Hollywood-skuespilleren Tyrone Power og hans andre hustru, skuespilleren Linda Christian. Etter foreldrenes skilsmisse i 1956 bodde hun sammen med sin søster Taryn hos sin mor. Familien flyttet ofte og oppholdt seg hovedsakelig i Italia og Spania. Power gikk på skole i England.

Fra hun var 14 år gammel medvirket hun i flere italienske filmer, blant annet *Marquis de Sade: Justine* (1969). I 1966 debuterte hun som sanger med singelen *Quando gli angeli cambiano le piume*.

Under innspillingen av filmen *Assicurasi vergine* møtte hun sangeren Albano Carrisi, som hun giftet seg med i 1970. Med sanger skrevet av Carrisi vant hun konkurransen Festivalbar i 1969 med sangen *Acqua di mare*. Hun deltok også flere ganger i *Un disco per l’estate* samt i Sanremo-festivalen 1976 med sangen *Non due*. I 1970 ga hun ut debutalbumet *12 canzoni e una poesia*, etterfulgt av *Ascolta, ti racconto di un amore …* (1974) og *Con un paio di blue jeans* (1975). I 1981 fikk hun en hit med *Il ballo del qua qua*, den italienske versjonen av *[[Ententanz]]*.

I 1970-årene opptrådte Power og Carrisi fast som duoen Al Bano & Romina Power. De representerte Italia i Eurovision Song Contest 1976. og igjen i 1985 Mellom 1982 og 1991 deltok duoen fem ganger i Sanremo-festivalen og vant i 1984. Duoen oppnådde også betydelig internasjonal suksess.

Paret ble separert i 1998, noe som samtidig markerte slutten på samarbeidet. De fikk fire barn: Yari (f. 1973), Ylenia (f. 1970), Cristèl (f. 1985) og Romina (f. 1987). Ylenia forsvant sporløst i 1994 og ble erklært død i 2014.

Deretter trakk Power seg i stor grad tilbake fra offentligheten, med unntak av enkelte film- og TV-opptredener. I 2012 gjorde hun comeback med albumet *Da lontano*. I 2013 gjenopptok hun samarbeidet med Al Bano, og fra 2014 opptrådte duoen igjen sammen, blant annet under Sanremo-festivalen 2015 og 2020. Samme år ga de også ut et nytt felles album.

## Diskografi
### Album
* 1970: *12 canzoni e una poesia*
* 1974: *Ascolta, ti racconto di un amore*
* 1975: *Con un paio di blue jeans*
* 2012: *Da lontano*

### Singler
* 1966: «Quando gli angeli cambiano le piume» / «Apri quell’ombrello»
* 1969: «Acqua di mare» / «Messaggio»
* 1969: «La mia solitudine» / «Un canto d’amore»
* 1970: «Armonial» / «lIo sono per il sabato»
* 1971: «Que Sera, Sera» / Due occhi chiari»
* 1972: «Nostalgia» / Un pensiero
* 1973: «Fragile storia d’amore» / Un sentimento»
* 1973: «Con un paio di blue jeans (è sempre estate in America)» / «I’ve had enough»
* 1974: «E le comete si distesero nel blu» / «Le sirene, le balene, ecc…»
* 1975: «Paolino maialino» / «Sognando Copacabana»
* 1976: «Non due» / «Un uomo diventato amore»
* 1979: «U.S. America» / «All’infinito»
* 1980: «Laverne & Shirley» / «Waltz for Laverne»
* 1981: «Il ballo del qua qua» / «Paolino maialino»
* 2014: «A Message»

## Referanser


## Eksterne lenker
* 
* 
* 
*  Romina Power hos Biografieonline.it

 
 

 
 
 (sammen med Al Bano)